paragraph_text: Imotska bekija je naziv za onaj dio Imotske krajine koji je Mletačkoj Republici – Veneciji pripao oslobađanjem cijele Krajine od Turaka 2. kolovoza 1717., a potom i pravno nakon sklapanja mira u Požarevcu 21. srpnja 1718. Međutim, nakon razgraničenja obavljenog 8. lipnja 1721. se prijevarom Osmanlija ponovno, otrgnut od matičnog Imotskog, našao u rukama Osmanskog carstva. Taj otrgnuti, istočni dio Imotske krajine, dobio je ime Imotska bekija (tur. - arap. baquiya = ostatak, preostatak od nečega, teritorij odvojen od matičnog grada).